
Здравейте предстои ми да закупя сезонен имот който представлява малък хотел с 15 стаи. Интересува ме каква категоризация трябва да направя,задължителна ли е и какви ще са данъците и таксите. Имота до сега не е имал категоризация.Четох различни статии но вече се обърках понеже има доста видове категоризации: семеен хотел,къща за гости,стай за гости и т.н…


 

Категоризация на имот
=====================

 

Здравейте, г-н Кокенов, 


категорията на местата за настаняване се определя на базата на съответствие с минималните задължителни изисквания за изграждане, обзавеждане и оборудване, обслужване, предлагани услуги и професионална и езикова квалификация на персонала, посочени в наредбата по чл. 121, ал. 5, съответно в наредбата по чл. 122, ал. 4 съгласно Закона за туризма.  

Според допълнителните разпоредби на Закона за туризма хотел е сграда или функционално свързани сгради с минимум 15 стаи за настаняване, в която се предлагат основни и допълнителни туристически услуги, свързани с пребиваването на туристите.  

“Семеен хотел” е сграда в архитектурен стил, съответстващ на облика на селището и/или обвързан с историята му, с капацитет от 5 до 20 стаи за настаняване на туристи, в която се извършва хотелиерска дейност. Обектът се стопанисва от домакини или от нает персонал, които предоставят персонално обслужване на гостите. Семейният хотел има поне едно заведение за хранене и развлечения.  

 “Стаи за гости” са до 5 стаи – самостоятелни или в апартаменти, в една сграда, предоставяни на туристи за нощувка.  

Вероятно сградата отговаря на изискванията за семеен хотел съгласно Закона за туризма и подзаконовите нормативни актове, но е добре адвокат да се запознае със съответните документи за категоричен отговор.


Поздрави,  

адв. Николина Митова  

0898 303092


